Марк-Антоан дьо Сент-Аман
Есента на Канарските острови

Превод от френски: Пенчо Симов, 1978

chitanka.info

Тук цялата земя прославя без предел

Помона с Бакхус и под небесата сини

не помнят ни веднъж красивите долини

да духне северняк, слана и студ повел.

Опиващият бог корона си е взел

от праскови, лози, бадеми и смокини,

а палмите красят поляни и градини

със плодове, за мед които бих приел.

Из тоя кът блажен навред расте тръстика,

от чийто стъбълца тъй сладка течност блика,

че с нея бих сравнил амброзия дори.

Съзирам цвят и плод на портокал чудесен

един до друг; и тъй е топло от зори,

че пролет с лято тук се сливат с име есен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.